section_heading: Počeci
paragraph_text: Kao mladi igrač, Gaël Clichy je nastupao u omladinskim sastavima niželigaša Hersoise, Cugnaux, Muret i Tournefeuille. 2000. godine za igrača su se zanimali profesionalni klubovi Auxerre, Bordeaux i Toulouse čiji su ga skauti pratili. Sam Clichy je odlučio otići u Cannes gdje je primarno bio na poziciji središnjeg veznog. Nakon dvije godine nastupanja za juniore, igrač je 2002. debitirao u seniorskom sastavu.